Административна услуга: Издаване на удостоверение на юридически лица и еднолични търговци за извършени нарушения по Закона за устройство на територията (§1., т.2, „в“ от Допълнителните разпоредби на Закона за администрацията)
1.	Номер и Наименование на административната услуга, съгласно Административния регистър: 
1018 Издаване на удостоверение на юридически лица и еднолични търговци за извършени нарушения по Закона за устройство на територията
2. Нормативна уредба по предоставянето на административната услуга: 
Закон за администрацията Допълнителни разпоредби, §1., т.2, „в“
3. Орган, който предоставя административната услуга:
Дирекция за национален строителен контрол
4. Звено за административно обслужване, приемащо документите и представящо информация относно хода на преписката:
Център за обслужване на клиенти.
5. Процедура по предоставяне на административната услуга, изисквания и необходими документи: 
Удостоверение за извършени нарушения по Закона за устройство на територията се издава на юридически лица и еднолични търговци от Централно управление на ДНСК. 
Удостоверението за извършени нарушения по Закона за устройство на територията от юридически лица и еднолични търговци се издава по подадено до Централно управление на ДНСК, писмено искане, съдържащо наименование на съответното юридическо лице/едноличен търговец, Единен идентификационен код (ЕИК) по Закона за търговския регистър или актуален документ за търговска регистрация, когато не е посочен ЕИК, къде да послужи удостоверението и документ за платена такса по Тарифа № 14 за таксите, събирани в системата на МРРБ и от областните управители. 
Процедурата включва извършване на служебна проверка в регистрите на ДНСК за извършени нарушения по ЗУТ.
Срокът за предоставяне на административната услуга е 10 (десет) работни дни от постъпване на искането и документа за платената такса. 
6. Образец на документа, който се попълва за предоставянето на административната услуга: 
За предоставяне на административната услуга не се изисква попълване на документ по образец.
7. Начини на заявяване на услугата:
Чрез подаване на заявление в Център за обслужване на клиенти, а съгласно чл.29, ал.4 от Закона за администрацията искането може да се подаде по пощата, на факса или на електронната поща на ДНСК: dnsk@dnsk.mrrb.government.bg, обявени на интернет страницата на ДНСК, чрез лицензиран пощенски оператор или в центровете за обслужване на клиенти в ДНСК.
8. Информация за предоставяне на услугата по електронен път:
Услугата се предоставя и по електронен път на интернет адреса на ДНСК в раздел „Електронни услуги“
9. Срок на действие на индивидуалния административен акт: 
Удостоверението е валидно към датата на издаването му и се издава за да послужи пред съответни органи.

10.Такса за предоставяне на услугата: 
Дължимата такса за издаване на удостоверение се определя в съответствие с Приложение №2, към чл.4, ал.1 Инструкция към Тарифа №14 за таксите които се събират в системата на МРРБ. 
11. Орган, осъществяващ контрол върху дейността на органа по предоставянето на услугата:
Министерство на регионалното развитие и благоустройството, 
12. Ред за обжалване на административния акт:
По съдебен път 
13. електронен адрес за предложения във връзка с услугата:
dnsk@dnsk.mrrb.government.bg
14. Начини на получаване на услугата:
	Издаденото удостоверени може да бъде получено на мястото, където е заявено или на посочен точен адрес, в случай че е заявено получаване чрез лицензиран пощенски оператор или сканирано на посочен електронен адрес, което заявителят указва в самото искане, въ съответствие с чл.61, ал.4 от Закона за администрацията.